कर’ना जिउसानि थाखाय बुहुमनि हादरफोरजों लोगोसे जोंनि भारत हादरावबो रांखान्थिनि हालोदा गिलु-बालु महर लानो हमनायखौ नुनो मोनहांदों। थांनाय 2016 मायथायाव रांखावरि सोलायनायनि उननिफ्रायनो भारत हादराव रांखान्थि बिथिङाव लोरबां जादोंमोन। बिनि उनाव गिलु-बालु कर’ना जिउसानि सनदेरनायनि जाहोनाव आरो लोरबांसिन जासिननायखौ नुनो मोन्दों। बेकारनि जौखोन्दोआ 8 जौखोन्दोनिफ्राय 27.1 जौखोन्दोसिम बांनाय नुनो मोन्दों। हादरनि 12.2 कौटि सुबुंफोरा खामानि गोमा जानांदों होननानै मिथिनाय जादों। सेप्टेम्बर दाननिफ्राय डिसेम्बर दानसिम दानब्रैनि गेजेरावनो 90 लाख भारतनि सुबुंफोरा खामानि खोमानो गोनां जादों। थांनाय बोसोराव कर’ना जिउसानि थाखाय 41 लाख लाइमोनफोरा साखरि खोमानो गोनां जादों।